Greg Swor

Gregory Samuel «Greg» Swor (født 19. april 1951 i Fargo) er en amerikansk tidligere skihopper som representerte Duluth XC Ski Club.Sports Reference: Greg Swor  (olympiaresultater, besøkt 17. januar 2017) Han ble nasjonal mester i 1972.Eastern Ski Jumping & Nordic Combined Foundation, Inc.: United States National Ski Jumping Champions 1904-1980  (besøkt 17. januar 2017)

Swor konkurrerte internasjonalt i årene 1969-1975. I junior-EM i Bollnäs i 1969, der også ikke-europeere kunne delta, ble han nummer 16. Senior-VM i Štrbské Pleso 1970 ga 24.-plass i normalbakken og 26.-plass i storbakken,Adam Kwieciński: Greg Swor  (hoppresultater, besøkt 17. januar 2017) og i OL i Sapporo 1972 fikk han 50.-plass i normalbakken og 30.-plass i storbakken. Han deltok to ganger i den tysk-østerrikske hoppuka, og ble nummer 42 sammenlagt i 1969/70 og 22 i 1970/71.

I februar 1970 var Greg Swor den aller første hopperen som satte utfor i skiflygingsbakken Copper Peak i Ironwood.Lake Superior Magazine: Above It All at Copper Peak, Where My Friend's Work Still Towers (12. desember 2014, besøkt 17. januar 2017) Samme år satte han det som kom til å bli den siste bakkerekorden i Bakke Hill i Leavenworth, Washington, med 345 fot (105 meter).Skisprungschanzen-Archiv: Leavenworth (besøkt 17. januar 2017)

Greg Swor ble tatt opp i The American Ski Jumping Hall of Fame i 2008.The American Ski Jumping Hall of Fame - Inductees  (besøkt 17. januar 2017)

Referanser

 Eksterne lenker 


Kategori:Skihoppere fra USA
Kategori:Skihoppere under Vinter-OL 1972
Kategori:Deltakere for USA under Vinter-OL 1972